title: Stefan Wul
text: Stefan Wul a oa anv-pluenn ar skrivagner gall skiant-faltazi Pierre Pairault (Pariz,  – ). Brudet eo dre e romantoù dreist-holl ; aozer istorioù berr e oa ivez, hag embannet en devoa dastumadoù barzhonegoù awenet gant an SF bepred.
  
  Un anv-pluenn all en devoa, « Lionel Hudson ».
  
  Buhez
  E Pariz e 1922 e voe ganet Pierre Pairault. Er skol dija e skrive istorioù, a lenne dirak e gamaladed kent o gwerzhañ dezho evit ur gwenneg. Goude tapet gantañ e vachelouriezh war ar brederouriezh e 1940 e voe dizaliet gant e dad da studiañ al lennegezh. War-zu ar vezegiezh e troas neuze, hag e diwezh an Eil Brezel-bed e 1945 e voe diplomet evel dentour.
  
  Goude eurediñ e 1951 e kuitaas Pariz e 1952 d'en em staliañ gant e wreg en Eure e Normandi.
  
  E-kichen e vicher a zentour e skrive P. Pairault istorioù polis, hep ober berzh avat. Goude klevet e wreg o klemm abalamour d'ur romant skiant-faltazi he devoa kavet fall e tivizas skrivañ unan eviti... hag 11 romant a voe embannet adalek 1956 betek 1959 en dastumad hollvrudet Anticipation e ti Fleuve noir dindan ar sinadur « Stefan Wul », diwar anv un ijinour atomour rus. Berzh bras a reas oberennoù Stefan Wul, petra bennak ma veze disprizet an SF er mare-se
  
  E-keit-se e veajas dre Alamagn, Breizh-Veur, Egipt, Maroko, Spagn, Tunizia ha Turkia
  
  Hep raktres na neudenn vlein e laboure Stefan Wul : diwar ur mennozh e voulc'he skrivañ, ha tamm-ha-tamm e tiorroe an istor. Ouzhpenn skrivañ e kemere perzh e skeudenniñ goloioù e levrioù, a vrastrese kent o c'has d'an embanner.
  
  E 1977, triwec'h vloaz goude e levr diwezhañ, ez embannas un daouzekvet romant. Da oberennoù klasel e bed ar skiant-faltazi gallek eo troet oberennoù Stefan Wul. E eil romant avat, Niourk (1957), zo chomet e bennoberenn.
  
  Oberennoù
  
  Romantoù
  
  Istorioù berr
   Le Bruit (1957), er gelaouenn Fiction niverenn 43
   Échec au plan 3 (1958), er gelaouenn Satellite niverenn 1
   Expertise (1958), e Fiction niv. 54
   Il suffit d'un rien (1958), e Satellite niv. 5
   Jeux de vestales (1960), e Fiction Spécial niv. 2
   Gwendoline (1961), e Fiction niv. 87
   Droit de réponse (1974), e Les nouvelles littéraires niv. 2427
   L'Archange (1982), en Odyssée sous contrôle, Denoël, dastumad Présence du futur, niv. 542, 1993 
   Le Loup botté (1995), en Œuvres complètes - 1
   Déchéance (2000), er gelaouenn Phenix niv. 50
  
  Barzhonegoù
   La Vercingétorigolade, La Pensée universelle, 1972, adembannet en Œuvres complètes – 2
   Apocalypses, en Œuvres complètes – 1
   Hommage à Julia Verlanger, en Œuvres complètes – 1
   Transes, en Œuvres complètes – 2
   Feuilles éparses, en Œuvres complètes – 2
   Autres rimes de circonstance, en Œuvres complètes – 2
  
  Levrlennadur
   Stefan Wul — Œuvres complètes – 1. Uccle : Claude Lefrancq, 1996 
   Stefan Wul — Œuvres complètes – 2. Uccle : Claude Lefrancq, 1997
  
  Notennoù
  
  Ganedigezhioù 1922
  Marvioù 2003
  Meneger ar skrivagnerien
  Skrivagnerien Bro-C'hall
  Skrivagnerien c'hallek
  Skrivagnerien skiant-faltazi